b'\n_START_ARTICLE_\nPape\xc5\xbe Lucij I.\n_START_SECTION_\n\xc5\xbdivljenjepis\n_START_PARAGRAPH_\nCerkev je vodil od 25. junija 253 do 5. marca 254. Takoj po izvolitvi ga je cesar Trebonij Gal poslal v izgnanstvo; v Rim se je mogel vrniti \xc5\xa1ele po cesarjevi smrti in izgnanstvo mu je \xc5\xa1e pove\xc4\x8dalo ugled. V nasprotju z Novacijanom je podobno kot njegov predhodnik Kornelij zagovarjal milej\xc5\xa1o spokorno prakso.\n_START_SECTION_\nSmrt in \xc4\x8de\xc5\xa1\xc4\x8denje\n_START_PARAGRAPH_\nPo Evzebiju je vladal komaj osem mesecev; viri poro\xc4\x8dajo, da je pretrpel mu\xc4\x8deni\xc5\xa1tvo pod Valerijanom in da so ga pokopali v Kalistovih katakombah.Tam lahko vidimo njegov nagrobni kamen z napisom \xe2\x80\x9eLukis\xe2\x80\x9d.\n_START_SECTION_\nOcena\n_START_PARAGRAPH_\nViri se strinjajo v tem, da je umrl mu\xc4\x8deni\xc5\xa1ke smrti. Na to ka\xc5\xbee sovra\xc5\xbeen odnos takratnih cesarjev do kristjanov kakor tudi izredno kratek \xc4\x8das njegovega vladanja.'